TNITY  ปฎิเสธขายบล.ทรีนิตี้
ทรีนิตี้ วัฒนาปฏิเสธข่าว บล.ยูโอบี เคย์เฮียน จะเข้าซื้อบริษัทยันไม่มีความต้องการจะขายแต่อย่างใด
22 ส.ค. 2554

ทรีนิตี้ วัฒนาปฏิเสธข่าว บล.ยูโอบี เคย์เฮียน จะเข้าซื้อบริษัทยันไม่มีความต้องการจะขายแต่อย่างใด
บริษัท ทรีนิตี้ วัฒนา(TNITY) ปฎิเสธข่าว  เรื่องบริษัทหลักทรัพย์ ยูโอบี เคย์เฮียน  ประสงค์จะซื้อบริษัทหลักทรัพย์(บล.) ทรีนีตี้ ซึ่งบริษัทฯเป็นผู้ถือหุ้นใหญ่อยู่ในขณะนี้ 
"ไม่มีมูลความจริง และบริษัทฯ ไม่ได้มีความประสงค์ที่จะขายบล.ทรีนิตี้แต่อย่างใด"บริษัททรีนิตี้วัฒนาระบุ
ปัจจุบันมีข่าวเรื่องบริษัทหลักทรัพย์ต่างประเทศ ไม่ว่าจะเป็นสิงคโปร์ ไต้หวันและมาเลเซียที่เปิดดำเนินกิจการอยู่ในประเทศไทยอยู่แล้ว กำลังเจรจาขอซื้อกิจการบริษัทหลักทรัพย์ของไทย เพื่อเตรียมความพร้อมเปิดเสรีธุรกิจหลักทรัพย์ในปี 2555
ก่อนหน้านี้ บล.ยูโอบีฯของสิงคโปร์ ก็มีข่าวเรื่องกำลังเจรจาขอซื้อบล.ซิกโก้ จากธนาคารไทยพาณิชย์ ในฐานะผู้ถือหุ้นใหญ่ บริษัทเงินทุน(บง.)สินอุตสาหกรรม(SICCO) หลังจากมีการตั้งโต๊ะซื้อหุ้นจากนักลงทุนรายย่อยและถอนหุ้นบง.สินอุตสาหกรรมออกจากตลาดหลักทรัพย์แห่งประเทศไทยแล้ว